Ispaniya chempionatining 26-turidan o‘rin olgan «Real» - «Barselona» o‘yinini Alexandro Xose Ernandes Ernandes boshqaradigan bo‘ldi. Bu hakam o‘tgan yili aprel oyidagi El Klasikoda ishlagan va bu o‘yin 2:2 hisobida yakunlanib, kataloniyaliklar tarkibida Serxi Roberto maydondan chetlatilgan edi. Ernandes Ernandes 2017 yilda ham «Real» - «Barselona» o‘yinini boshqargan va unda «ko‘k-anorranglilar» g‘olib chiqqan, Serxio Ramos esa qizil karta bilan jazolangan edi. «Real» - «Barselona» o‘yini 2 mart kuni o‘tkaziladi.